بسم الله الحمد لله والصلاة والسلام على رسول الله وعلى اله وصحبه ومن والاه واشهد ان لا اله الا الله وحده لا شريك له واشهد ان محمدا عبده ورسوله. اللهم صل على سيدنا محمد النبي وازواجه امهات المؤمنين وذريته وال بيته
كما صليت على ال ابراهيم انك حميد مجيد. اما بعد اه النهاردة المجلس الثاني من مجالس اه شرح حديث ام زرع. العدد قل طبعا كان متوقع يعني. اه اللي بيحضر طبعا في شباب صغيرة بتحضر مش عارف الدرس مش مهم لهم ولا ايه مش عارف. المهم احنا كده كده هنكمل الحديس لانه مهم الحقيقة واه بيجي لنا اسئلة
كتير في موضوع الايه المشاكل الزوجية وكمان لاني الموضوع ده آآ مدى وزنه ايه عند الشيطان؟ حد يعرف يعني فكرة ان في بيت مسلم قائم آآ او هدم البيت ده يزن شيء يعني حاجة تقيلة ولا حاجة خفيفة
اه يعني شوفوا الموضوع اللي احنا ممكن نبقى يعني مستخفين به او مستهونين به الحديث بيقول ايه آآ ان الشيطان يجلس على عرشه ينصب عرشه على الماء ثم يبعث سراياه
فادناهم منه منزلة اعظمهم فتنة يبعت للشياطين الصغيرين يروحوا يايه يفتنوا الناس فيأتيه احدهم يقول ما زلت به حتى فعل كذا وكذا يقول ما صنعت شيئا ما عملتش حاجة لغاية ما يجي له واحد يقول له ايه؟ ما زلت به حتى فرقت بينه وبين اهله
فضلت ازن عليه لغاية ما طلق فيقول الشيطان انت انت نعم انت ويدنيه منه؟ قال الاعمش احد رواة الحديث في سلسلة الحديث قال واراه قال ويلتزمه يعني يحضنه فالموضوع ده مش بسيط موضوع ان يعني ان احنا نتكلم في موضوع نشأة البيت المسلم وازاي نحافظ على بيوتنا وكده
موضوع مهم الحقيقة لان هو البيت هو اللبنة اللي بيتبني عليها المجتمع اذا صلحت تلك اللبنة صلح المجتمع ماشي فعشان كده يعني ادينا له وقت طيب المرة نقول حديس تاني ولا ايه رأيكم
مش اللي عاوز الحديس تاني طب يرفع ايده طيب نقول الحديس تاني. آآ هنقول الحديس هو الحديس يعني ايه ماشي. آآ هو طبعا الفاظه صعبة فمش مفهومة لكن خلينا نقوله
اما نرجع بقى نشرح نبقى يعني فاهمين احنا بنقول ايه اه الحديس طبعا صحيح البخاري وهنلتزم رواية الصحيح. عن عائشة رضي الله عنها قالت جلس احدى عشرة امرأة فتعاهدنا انا بيتهيأ لي اللي طفشه اصلا طفشه عشان
مش كده؟ قالت جلس احدى عشرة امرأة فتعاهدن وتعاقدن الا يكتمن من اخبار ازواجهن شيئا. قالت الاولى زوجي لحم جمل غث على رأس جبل لا سهل فيرتقى ولا سمين فينتقل. قالت الثانية زوجي لا ابث قبره
اني اخاف الا اذره ان اذكره اذكر عجره وبجره. قالت الثالثة زوجي العشنق ان انطق مطلق وان اسكت اعلق. قالت الرابعة زوجي كليل تهامة لا حر ولا قر ولا مخافة ولا سآمة
قالت الخامسة زوجي اذا دخل فهد وان خرج اسد ولا يسأل عما عهد قالت السادسة زوجي ان اكل لف وان شرب اشتف وان اضطدع التف ولا يولد الكف ليعلم البس
قالت السابعة آآ زوجي آآ ايه آآ غاية ياء او عيا ياء طبق. كل داء له داء. شجك او فلك لو جمع كلا لك قالت الثامنة زوجي المس ارنب والريح ريح زرنب. قالت التاسعة زوجي رفيع العماد طويل النجاد عظيم الرماد قد
البيت من الناد. قالت العاشرة زوجي ما لك وما ما لك؟ ما لك خير من ذلك له ابل ابل كثيرات المبارك قليلات سارح واذا سمعنا صوت المزهر ايقن انهن هوالك
قالت الحادية عشرة زوجي ابو زرع فما ابو زرع انس من حلي اذني وملأ من شحم عضدي وبجحني او وبجحني فبجحت الي نفسي وجدني في اهل غنيمة بشق او بشق فجعلني في اهل صهيل واطيق ودائس ومنق او ومنق
فعنده اقول فلا اقبح وارقد فاتصبح واشرب فاتقنح ام ابي زرع فما ام ابي زرع؟ عكومها رداح وبيتها فساح ابن ابي زرع فما ابن ابي زرع مضعه كمسل شطبة ويشبعه ذراع الجفرة
بنت ابي زرع فما بنت ابي زرع طوع ابيها وطوع امها وملء كسائها وغيظ جارتها. جارية ابي زرع فما جارية ابي زرع لا تبث حديثنا تبثيثا ولا تنقص ميرتنا تنقيسا. ولا تملأ بيتنا تعشيشا
قالت خرج ابو زرع والاوطاب تمخض فلقي امرأة معها ولدان لها كالفهدين يلعبان من تحت خصرها برمانتين فطلقني ونكحها فنكحت بعده رجلا سريا رجلا سريا ركب سريا واخذ خطيا واراح علي نعما ثريا
واعطاني من كل رائحة زوجة وقال كلي ام زرع وميلي اهلك. فلو جمعت كل شيء اعطانيه ما بلغ اصغر آنية ابي زرع قالت عائشة قال رسول الله صلى الله عليه وسلم كنت لك كابي زرع لام زرع
المرة اللي فاتت ما دخلناش في الحديس. احنا اتكلمنا على مسألة الايه؟ حد فاكر اهمية سقافة الحوار بين الزوج والزوجة فاكرين؟ وقلنا ان الحديس ده بطوله اللي بيقوله مش النبي عليه الصلاة والسلام. ده اللي بتقوله عائشة
رضي الله عن عائشة والنبي عليه الصلاة والسلام على اشغاله شغله بنفسه وبحاله مع ربه سبحانه وتعالى شغله بالامة شغله بالدعوة شغله باصحابه والكفار شغل يعني اشغال كتيرة جدا ومع ذلك ازاي يفرغ وقت
لامرأته واتكلمنا عن مسألة اهمية الحوار. عاوزين نكمل شوية في موضوع الحوار لان يا جماعة موضوع الحوار هو موضوع مهم وهو اساسي ويدور يعني عليه مشاكل كتير اصلاحها في اصلاح الحوار
آآ اول ذلك عشان احنا المرة اللي فاتت اتكلمنا وقلنا هنحاول نزن دايما الخطاب يبقى موجه للرجال والنساء معا فالمرة اللي فاتت قلنا اللي شايف نفسه اكثر شغلا من النبي عليه الصلاة والسلام خلاص هو حر ما يسمعش لزوجته
عشان دي الحجج اللي الرجالة بتقولها وانا فضيلك للكلام الفاضي ده. ما هو الكلام يعني اللي احنا بنقول عليه كلام فاضي. ممكن يقال مثله على كلام عائشة وحاشاها. يعني بس بقول يعني لو واحدة جت قال قالت
جوزها النهاردة تعال عاوز احكي لك ده فيه حداشر واحدة قعدوا والاولى قالت والتانية عادت بعد ما هتخلص الرأي الى فضيلك انا انا مشغول وعندي مش عارف ايه النبي عليه الصلاة والسلام ما عملش كده بل زي ما قلنا بقى المرة اللي فاتت ده استمع ومركز وفاهم الرسالة اللي عائشة رضي الله عنها. عائزة توصلها له صلى الله على النبي محمد صلى الله عليه وسلم
الخطابة الموجهة للمرأة لاني احنا عندنا يبقى في ناحية فيها افراط وناحية فيها تفريط ناحية ان الرجل لا يستمع لا يستمع ودي حاجة اساسية للمرأة هنيجي بعد شوية احنا هنتكلم عن الحوار وهنخش في الحديس في مسألة الحوار
هناخد تلات امثلة في الحديس التلاتة يا بيشتكوا من الحوار يا بيمدحوا الرجل انه بيسمع عشان نعرف ازاي الموضوع ده مهم عند المرأة موضوع الحوار ده ازاي مهم عند المرأة
لكن في المقابل في امرأة تبقى عاوزة تستحوذ على الرجل ودي برضو مشكلة كبيرة يعني ايه يعني هي مش سيباه هي عاوزة اربعة وعشرين ساعة في الاربعة وعشرين ساعة بتتكلم وهو بيسمع
فاذا في وقت قال لأ مش قادر لأ مش مستحمل يبقى هو وحش وما بيسمعش طب انا اكلم مين فهنا يبقى لأ لازم يبقى فيه اعتدال الاعتدال في كل شيء
يعني احنا بنقول اهو دلوقتي النبي عليه الصلاة والسلام قعد سمع لعائشة. هي اصلا عائشة لها قد ايه من حياة النبي الزوجية؟ مش هقول حياته عامة لها قد ايه التسعة مش كده؟ لها تسع حياته الزوجية ده مش حياته بقى هي واحدة من تسعة. فازا كان بيقعد مع واحدة
كل يوم ولاء وليلة يبقى هي بيجي لها يومها كل ايه علي ليه مش كده ؟ ام سلمة آآ لما كبرت تنازلت عن ليلتها لكن على كل حال يعني يعني ما فيش استحواز هنا ما عندناش استحواز
على الرجل آآ هنا مش بتكلم على مسألة التعدد يعني في حد ذاتها لان واحدة من المشاكل اللي بتقع عند نساء مسألة التعدد هو ده. ان ممكن المرأة تكون هي
آآ عاوزة تستحوذ على باطل. لكن انا ما بتكلمش على المسألة دي. الرجل له حياة له حياة آآ فمهم ان احنا ندي لبعض المساحة دي. من المعاني الجميلة سمعتها من طبيب نفسي
في مسألة المساحة الشخصية دي ان وجود المساحة الشخصية للرجل والمرأة بيثري الحوار ازاي بقى يعني هو طبعا الراجل قال بحسن ظنه ان لما كل واحد فينا هياخد مساحة شخصية هيروح يستزيد من ايه؟ من الثقافة والعلم وكده يعني. فهو
بيقول المساحة الشخصية بتديك فرصة انك تطلع على ايه؟ على امور اخرى سقافات من علوم من كزا والمرأة كذلك فهنلاقي مواضيع اخرى نتحدس فيها. انما تخيلوا كده ان كل احنا اربعة وعشرين ساعة في اربعة وعشرين ساعة وشنا في وش بعض
بعد شوية ما فيش مواضيع نتكلم فيها اصلا ما احنا ايه يعني منفتحين على بعض لدرجة ان ما فيش حد عنده وقت يحصل شيء زائد عشان يجي يبقى عنده مادة
ايه للحوار؟ فاحنا لا عاوزين ولو ولا تقصير او تفريط فالرجل يعطي المرأة احتياجها من الحوار والطبيعة في الستات ان هم يحبوا يتكلموا كتير. انتم عارفين الحديس وان اعوج قال صلى الله عليه وسلم خلقت المرأة من من ضلع وان
عوج الضلع اعلاه الى اخره فان انت ذهبت تقيمه وكسرت الى اخره وان اعوج الضلع اعلاه ايه اعلى المرأة ناقصوها مش كده قالوا بعض العلماء قال عوجهها في لسانها وان اعوج الضلع اعلاه فقالوا عوج المرأة في لسانها
طيب ليه؟ واحدة من دول انها بتتكلم كتير واللي بيتكلم كتير سقطاته كتير يعني الواحد لو كلامه قليل في الغالب سقطته لانه ايه ما بيتكلمش كتير عارفين القاعدة دي اشتغل قليل
مش كده ؟ كده اتكلم قليل تغلط قليل برضو. مش كده ؟ نفس الكلام فالمرأة لكثرة كلامها لكثرة كلامها انت هات راجل كده وقل له اتكلم زي يعني بمقدار ما المرأة بتتكلم وما تغلطش. صعب جدا
اللي بيخلي الراجل كلامه يطلع لحد ما صائب انه كلامه قليل ففيه فرصة انه يفكر في كلامه فعوجها في لسانها المرأة فهي محتاجة الحوار ده. وعشان كده بقى يا جماعة
لو دخلنا في تفاصيل الحديث هتلاقوا هو طبعا اكتر من تلاتة. بس احنا عاوزين اللي اتكلموا بشكل مباشر على الحوار. يعني اتكلموا في اول واحدة المرأة الثالثة قالت ايه ؟ زوجي العشنق
ان انطق اطلق. وان اسكت اعلق. في رواية خارج الصحيح وهو على حد السنان المزلق زوجي العشنق طبعا العشنق سهلة فاهمين ايه زوجي بقى ولا ممكن اشرح زوجي زوجيا عشانق العشنق
هو الطويل بلا منفعة يقول لك طويل وايه يعني ايه يعني الطويل الطول المذموم ماشي هنا العلماء اختلفوا العشنق ده طويل. هي بتمدحه ولا بتزمه فاللي ذهبه ان هي بتزم في الوصف ده قالوا ده. قالوا هو طويل بلا منفعة
يعني طويل طول مذموم يعني زائد عن الحد لدرجة انه مش حاجة كويسة خلاص واللي مدح في الوصف ده خاصة مش في اللي جاي. قالوا لأ هي تقصد ان هو طويل طولا يهاب. اللي هو الطويل مالية ايه ملوي هدومه يعني
ماشي مش قضيتنا بقى العشنق دي. اللي جاي بقى. زوجية العشنق ان انطق اطلق وان اسكت اعلق. طب تعمل ايه ان انطق يعني لو كلمته لو قعدت اتكلمت معه يطلقني
ما ما بيتفاهمش غلط ما ينفعش حد يقول له انت غلطت ما في حاجة احسن من اللي هيعملها ما ينفعش حد يقول له في حاجة احسن من اللي انت هتعملها
ان انطق وطلق طيب وان اسكت هيراجع نفسه ويرجع لأ وان اسكت اعلق الحال يبقى كما هو عليه انا زيي زي الايه الكنبة اللي في البيت زيي زي اعلق معلقة
لنا متجوزة ولا انا مطلقة فاتفرغ لغيره. اتجوز واحد تاني بقى واخلص ومنها قول قول الله عز وجل ايه؟ فتذروها كالمعلقة فلا تميل كل الميل فتذروها كالمعلقة فهي بتشتكي من ان ما فيش لغة حوار بيني وبين زوجي
ان انطق اطلق يطلقني وان اسكت اعلق وهو على حد السنان المزلق عارفين حد السيف كده اه يعني بلغة المصريين عايشة معه على ايه؟ على كف عفريت تخيلوا كده ايه حد قاعد على حد السيف. هو قاعد على حد السيف اكيد مش مرتاح طيب لو ساب نفسه ووقع هيتقطع هيتقطع
الصين فهو لا مرتاح وهو قاعد ولا مرتاح لو سقط. مش عارف يعمل ايه فهي ذمة زوجها بان هو ما فيش حوار بينها وبينه. او احنا دلوقتي احنا احنا مش هنمشي النساء بالترتيب. يعني احنا كده هنيجي نقول لكم فجأة احنا
خلصنا المرأة دي مش هنعيدها تاني. او يبقى المعنى زوجها العشنق ان انطق وطلق يعني لو اتكلمت انتم انتم فاكرين قعدة الانس هم حداشر واحدة قاعدين بيجيبوا في سيرة ايه؟ ازواجهم
قالت لهم زوجها العشنق ان انطق اطلق لو اتكلمت عليه دلوقتي ووصل له الخبر هيطلقني فانا مش هعرف اتكلم عليه دلوقتي واضح فدي زمة زوجها بان ما فيش لغة حوار. المرة اللي فاتت قلنا لكم
ان في سمات شخصية او سمات عامة عفوا للنساء وسمات عامة للرجال وتكلمني انا عن حاجة زي كده. لكن رجعت قلت لكم ان بقى فيه سمات لكل آآ يعني فئة. يعني يعني زي ما ادينا المثال نساء الانصار ونساء الايه
المهاجرين فاكرين ان قريش المرأة في قريش كانت ايه قوية ولها كلمة مش كده خالص خالص قريش المرأة ما بتتكلمش يمين يمين شمال شمال في المدينة نساء الانصار مش كده
لأ يتكلموا ويراجعوا ازواجهم انت غلطان وكان الافضل كذا وكذا وجه في احاديث عمر قلناه لكم. النبي عليه الصلاة والسلام لما هجر نساءه شهرا متضايق ودخل عليه عمر رضي الله عنه وقال له ايه
لو رأيتنا ونحن قوم نغلب نسائنا فقدمنا على الانصار فاذا هم قوم تغلبهم نساؤهم فطفق نساؤنا يأخذن عن نساء الانصار وقفنا على كده المرة اللي فاتت سيدنا عمر بقى له له تكملة. ان سيدنا عمر بيحكي للنبي الحكاية صلى الله على النبي محمد. فبيقول له
انه بقى عمر بيحكي عنه يقول له جيت مرة بكلم مراتي فراجعتني طبعا سيبكوا بقى من الوقور ده عمر رضي الله عنه يعني مش اي قرشي انتم عارفين يا جماعة الحديث ده عشان تعرفوا يعني ايه عمر بس
الحديس ده في البخاري بداية الحديس اصلا آآ لا حديث غيره. مش الحديس ده بس حديث تاني يعني في صحيح البخاري برضو. بداية الحديث ان ابن عباس بيقول ايه بقى
اردت ان اسأل عمر عن المرأتين اللتين نزلت آآ فيهما قول الله عز وجل ان تتوب الى الله فقد صغت قلوبكم طيب فضل عاوز يسأل عمر قد ايه سنة عاوز يسأل عمر
ومش قادر يسأل عمر قال مهابة له انتم فاهمين سيدنا عمر ده عامل ازاي؟ يعني ابن عباس بيقول قعدت سنة عاوز اسأل عمر رضي الله عنه هم مين دول؟ مين الاتنين الستات دول؟ مش عارف اسأله
فبعيدا عن ان عمر اصلا قرشي ده بقى سيدنا عمر يعني هو اصلا يعني اه فتخيلوا بقى مراته مراته بتراجعه وقال تراجعيني انت انت بتردي عارفين يا جماعة تراجعوا دي ؟ لأ في رواية بقى انا انا عاوز بقى اقول لكم الرواية
بيقول ايه عمر رضي الله عنه في رواية اه فبينما انا في امر اتأمره يعني انا قاعد بفكر في حاجة. عشان تعرفوا بس يعني ايه المراجعة اللي عمر انكرها قاعد بفكر في حاجة
قالت امرأتي لو صنعت كذا وكذا. بس هي دي الكلمة قاعد بفكر في حاجة مراته جت قالت له ايه ؟ لو عملت كده دي الكلمة اللي عمر رضي الله عنه قوم الدنيا عليها
في قريش ما فيش ده ما فيش الكلام ايه انت ما لك انت انا اعمل ايه ولا مش موضوعك ده كان الحال في قريش في روايات بقى خرج الصحيح للحديث ده بس عشان يا جماعة توقفنا على الحال كان عامل ازاي في قريش
احنا ما بنقولش ده افضل شيء. احنا هنرجع بقى نتكلم عن الموضوع ده. في رواية خارج الصحيح ان عمر قال كنا ونحن بمكة ركزوا يا جماعة في الالفاظ لا يكلم احد امرأته
الا اذا كانت له حاجة قضى منها حاجته يعني الرجل لا يكلم المرأة اصلا الا اذا ارادها للفراش بس غير كده ما فيش حوار في رواية ما نعد للنساء امرا
ده الحال في قريش في رواية كنا لا نعتد بالنساء ولا ندخلهن في امورنا دي روايات الحديس خارج الصحيح ابن حجر في هذا الحديث اللي هو مش حديس ام زرع الحديث التاني اللي احنا اتكلمنا عليه المرة اللي فاتت
لما اخلص الحديس طبعا تكملة الحكاية بقى عمر رضي الله عنه بيقول ايه؟ بكلم مراتي فراجعتني فقلت تراجعيني قالت ومالي لا اراجعك وزوجات النبي صلى او نساء النبي صلى الله عليه وسلم يراجعنه
اه راجعك ما راجعكش ليه يعني؟ ده ده النبي صلى الله عليه وسلم زوجاته بتراجعه وبتتكلم معه وبتناقشه وكده طبعا عمر على طول اول ما سمع الكلمة دي جت في دماغه مين
بنته ساب مراته خالص وراح جري على انت بتعملي كزا قالت له اه بعمل كزا طيب النبي عليه الصلاة والسلام قرشي ولا يثربي؟ ايه رأيكم؟ قرشي مش كده؟ يعني المفروض يبقى طبعه طبع الايه
القرشيين طب هنا في اشكال دلوقتي النبي عليه الصلاة والسلام قرشي لكن هو ما بيعملش كده فلما خلص ابن حجر في الفتح شرح الحديث جعل من فوائد الحديث هذا الحديث
ان تلك الحال حال مذمومة حال القرشيين واستدل على ذلك بان النبي صلى الله عليه وسلم تحول عنها الى حال الانصار فهمتم الفائدة دي يبقى النبي عليه الصلاة والسلام اللي هو قرشي اللي هو اتربى على الحال اللي قال عليها عمر. يعني هو عمر رضي الله عنه لما قال كده ان النبي اتفاجأ عليه الصلاة والسلام. لأ هو قرشي اصلا النبي. عليه الصلاة والسلام. اتربى في قريش
لغاية ما كبر وهو في قريش هو عارف كويس جدا قريش بيعاملوا النساء ازاي والغالب ان الصغار بيأخذوا عن الكبار يعني انا طلعت لقيت كل رجالة القبيلة بيتعاملوا كده انا ما اعرفش
اصلا ده الغالب يعني فالنبي عليه الصلاة والسلام كبر على وشب على هذه الايه المشاهد يعني شافها ومع ذلك تحول عنها صلى الله عليه وسلم. لان هذا ليس من كريم الخلق
ليس من كريم الخلق مع اي حد. فضلا عن ان يكون ايه بقى مع زوجك مع مراتك ما فيش اشكال يعني يبقى فيه لغة حوار. طيب انا ما اعرفش اتحقق انا مش كده انا ده كله ليست اعذارا
ليه؟ لان هي لها حق والعكس هو ما بيعرفش يقعد يسمعني اكتر من خمس ساعات متصلة وانا نفسي اتكلم اكتر ما هو ما فيش بني ادم يعرف جايبين بوست على الفيسبوك واحد لسه متجوز الظاهر وما يعرفش
المكاتب يا جماعة انا اتجوزت راديو طبعا الناس القديمة يعني آآ فاهمين الليلة فلأ يبقى عاوزين نصل لحل وسط. نصل لحل وسط يبقى اه المرأة تتكلم وتحاور والزوج يسمع بس بما لا يعطل الحياة بقى. يعني انا في حياتنا اكتر من طيب
المرأة السادسة قالت ايه قالت زوجي ان اكل لف وان شرب استف وان اضطدع التف ولا يريد الكف ليعلم البس يعني ايه؟ زوجي ان اكل لف. يعني لما ييجي ياكل يلق ايده تلف في كل الاكل بياكل من كل الاصناف
وان شرب اشتف. يعني يشرب لاخر نقطة في الكوباية ما يسبش حاجة ده دليل على ايه؟ غير انه طفس دليل على اني اكل المرأة وشراب المرأة حلو ولا وحش حلو مرأة بتطبخ طبيخ كويس لدرجة انه ما بيعرفش يمسك نفسه بياكل من كل الاصناف وكذا وكذا
غير ان عنده نهمة وطبعا وهذا قيل انا يعني مش بهزر هو فعلا اتقال على ان هذا الرجل عنده نهمة ودي من الحاجات اللي تذم عند العرب الرجل العربي ما ياكلش كتير
من البدع التي احدثت في امة النبي محمد صلى الله عليه وسلم الشبع. خلي بالكم ما كانوش يعرفوا حاجة اسمها شبع يعني يعني ياكلوا ايه؟ تلاقوا لما نراجع السيرة النبي عليه الصلاة والسلام ممكن يجهز سرية ويبعثها وبعدين ايه ديون جراد تمر
قضوا به حالكم لغاية ما ترجعوا فهما ما كانوش يعرفوا الشبع يعني الشبع ده اه مرة كده ابو هريرة يقول له ايه والزي بعسك بالحق لاجد له مسلكا انما العرب ما كتش سيبكم برضو من الاسلام احنا بنتكلم على العرب كعرب ما كانتش تاكل كتير الرجالة. وعشان كده المجلس ده يا جماعة مجلس جاهلية مش مش بتاعنا. مجلس النساء مجلس جاهلية
والمجلس اسلام مجلس جاهلية جلس احدى عشرة امرأة في الجاهلية لما جت بصوا بقى. لما جت اللي هي زوجة ابو زر اللي هي سموها ام زرع يعني. تمدح ابن ابي زرع وبنت
ابي زرع في الولد قالت ايه مضجعه كمسل شطبة مش مهم دلوقتي نعرفها يعني ينام في حتة قد ايه خط كده. ارسم له خط ينام عليه. يبقى الولد ايه رفيع. لما جت في البنت
قالت ايه طوع ابيها وطوع امها وملئ كسائها وغيظ جارته يعني ملء كسائها يعني بدينة فالعرب كانت عند العرب كده تمدح المرأة البدينة ويمدح الرجل النحيف. ما عندهمش رجالة تاكل كتير
عشان كده لما واحد من السلف قيل له الرجل يأكل الاكلة وقال طعام المتقين. واحد بياكل مرة في اليوم. قال طعام المتقين قيل يأكل اكلتين قال طعام المؤمنين قيل يأكل ثلاث اكلات
قال قولوا لاهله يبنوا له معلفا. ده مش بني ادم. احنا طبعا ايه تلات اكلات وفي النص كده ايه اللي ياكل تلات مرات ده ده مش بني ادم ده. الله المستعان. مين بني ادم هنا
ما فيش بني ادمين فهو ده كان العرب يعني العرب زمان كانوا لأ الرجالة ما تاكلش كتير بعيدا بقى عن النهمة وانه بياكل كتير وكده ، لكن ده دليل على ايه ؟ على ان المرأة اكلها كويس. ان اكل لف
وان شرب اشتف يبقى جزاتها وده بقى اللي معنا الحوار وان اضطجع التف نيجي وقت النوم بقى يتكور ودي وشه الناحية التانية وما يتكلمش ما يعرفش عني حاجة انتم عارفين يا جماعة هذا الوقت بالذات
ومن اهم الاوقات للمرأة في الحوار وكأنه جائزة اليوم للمرأة طبعا اما بتكلم عشان بس كله ممكن الناس تسقط على البيوت عندها. مش لازم يعني الصفة دي بتبقى صفة غالبة. يعني مش لازم كل النساء كده مش لازم
لكن غالب النساء كده غالب النساء كده يحبوا يتكلموا بيحبوا الحوار والوقت ده بالزات بالنسبة لها لأ هو مش زي اي وقت اللي هو وقت قبل النوم ده كأنه المكافأة بقى. ان المرأة طول اليوم تعبانة وشقيانة فتلاقي رجل يحاورها يسمع لها
اه لان كمان ده وقت الايه؟ البث النيابة ايه جاية بقى ايه عاوزة تبث امورا. سواء بقى حزن او زعل من حاجة او تبثه حبها او كذا. هو ده الوقت بتاع ده. وعشان كده المرأة دي قالت كده
قالت ايه ؟ وان اضطجع التف ولا يولد الكف ليعلم البث احنا مش بنشرح بقى لغير اللي يعانينا هنا هنا برضو بتتكلم عن الايه عن الحوار ان اضطجع التف ما بيتكلمش. ولا يعرف عني حاجة ولا يعرف عنه حاجة
ماشي بمصطلح حديس بقى التف دي يعني ايه؟ فتح تليفونه وقعد يزكروه لغاية ما ينام على الايه على الفيسبوك ولا على رسايل الواتساب ولا طب والمرأة اللي معك ولا تشغله
وان اضطجع التف ادي كمان مرة اهي بتشتكي من الحوار. احنا ده كله عشان نفهم اهمية الحوار اخر واحدة ناخدها هي ام زرعة ومزارع بقى يا جماعة لما نتأملها نتأمل ابا زرع يعني. هنجد حاجة عجيبة جدا. الاول نفهم شوية كلام كده لان هنرجع له تاني ان شاء الله ابو زرع لانه يعني قصة لوحده
ام زرع قالت ايه؟ قالت زوجي ابو زرع فما ابو زرع انس من حلي اذني وملأ من شحم عضدي وبجحني او وبجحني فبجحت الي نفسي يعني ايه بتمدح الراجل بتقول لبسنيغني اناس من حلي اذني ودنها بقت تتحرك بالحلقان والحاجات دي
وملأ من شحم عضدي ملأ من شحم عضديه يعني ايه سمنت عنده. ماشي؟ وبجحني فبجحت الي نفسي. الرواية الصحيح بالتخفيف خارج الصحيح. رواية النسائي وبجحني فبجحت الي نفسي يعني وبجحني فبجحت الى نفسي يعني عظمني في نفسي
فعظمت نفسي عندي ده معنى وبجحني فبجح يعني ايه طول ما هو قاعد ده انت ست الكل. ده انت ما فيش زيك. ده انت اللي ما شفتش مش عارف هو ده معنى بجحني
فبجحت الي نفسي يعني عظمت في نفسي. انتم عارفين يا جماعة الكلمة تؤثر في المرأة اشد من تأثيرها في الرجل ده مش معنى كده الراجل ما بيحسش لا في رجل ممكن يموت كمدا من كلمة
يتقال له يموت لكن الاشد والاسرع تأثرا بالكلام النساء وعشان كده ما تلاقوش عمركم راجل يفقد عقله مثلا من كلام واحدة مغنية اه ممكن بعيد عن حاله الحرام دلوقتي ما بتكلمش عن حاله حرام. انا بتكلم على تأثر نفسي
انما ممكن تلاقوا امرأة اعشاق المغني من ايه هي لا تعرفه ولا تعرف اخلاقه ولا تعرف طباعه ولا بالكلام فقط بالكلام لما عبدالحليم حافظ مات الستات انتحرت مش كده ممكن ده يحصل بكلام هو ما حدش يعني مين مين اللي عاشرت عبدالحليم ولا عفوي اي حد يعني مش عاوز اجيب اسم بعينه. تعرف طباعه ايه ولا اخلاقه ايه ولا
هتطير ولا مش ولا تعرف عنه حاجة امال بايه بالكلام طب هل ده لي اسر في الشرع اه موجود. النبي عليه الصلاة والسلام ماذا قال لانجشة؟ الاول انجشة ده كان بيعمل ايه اصلا
كان بياخدو الابل مش كده عارفين يحدو الابل؟ ماشي بالليل بيسوق الابل يقعد يايه يقول اشعار للابل عشان ايه تمشي بالليل وتأنس لصوته هو ده انجشها طيب الابل دي شايلة الهودج اللي فيه المرأة
فاللي هيسمع الابل ولا الابل والمرأة فماذا قال له النبي؟ رفقا بالقوارير يا انجسه بصوا يا جماعة النبي عليه الصلاة والسلام وازاي يعني حريص على ادق التفاصيل دي رفقا بالقوائم كلمة تؤثر في المرأة تأثير عجيب جدا. ده ميزة ولا عيب
ايه رأيكم؟ ميزة وعيب مش كده؟ ميزة لو عرفت تدير الامر ده صح. يعني انت ممكن بكلمة ارفعها السما خلاص تبقى هي تعبانة وهلكانة وشقيانة كلمة واحدة انسى كل حاجة حصلت
مش كده بس نعرف تدير ده. وعيب بقى لو لو دبش يعني ايه دبش يعني تدخل زي ما المرأة عاملة اللي ما يتعملش وانت تدخل مسلا تشوف حاجة اول ما تقوم عينك تقع على حاجة غلط تقول الغلط
فتحس ان ايه كأنها ما عملتش اي حاجة. طب ما ده غلط امدح الاول وبعدين عندك عندك حاجة بقى شف الوقت المناسب انك تعرض الحاجة دي امتى وازاي مش كده؟ عارفين تكنيك السندوتش ولا مش عارفينه
حد هنا شغال في الادارة ده تكنيك فعلا يعني في الادارة يعني ها اه وتيجي تدي يقول لك اما تيجي تدي يعني ايه تغذية رجعية لحد نستخدم التكنيك ده يعني عندك واحد ابنك فخلينا بقى ناخد بلاش ادارة وكده ابنك مراتك
فانت شفت حاجة عاوز تقول عليها يعني محتاجة تحسين. ما تدخلش تخبط كده على طول الاول تقول حاجة كويسة ماشي وتسهب فيها وتقعد تتكلم في الحاجة الاولى وبعدين في النص تروح قايل الحاجة الايه
اللي انت عاوز تقولها وما تسيبهاش للحالة النفسية دي اختم بحاجة ايه كويسة برضو ماشي؟ ده تكنيك معروف في الادارة بيسموه كده ان انت بتقول حاجة كويسة وبعدين الحاجة اللي فيها تعديل او فيها تحسين منطقة تحسين يعني. وبعدين تختم بحاجة برضو كويسة عشان اللي قدامك ما يقومش بنفسية
فالشاهد يبقى ابو زرع عمل ايه بقى في ام زرع اه اه انس من حلي اذني وملأ من شحم عضدي وبجحني خليكم بقى ركزوا عشان المفاجأة جاية ها. وبجحني فبجحت الي نفسي. طول ما هو قاعد مطلعني السما كده
لدرجة ان انا صدقت نفسي وانا بقيت ايه انا الهانم انا ست الكل شوفوا بقى المفاجأة دي يا جماعة وجدني في اهل غنيمة بشق او بشق فجعلني في اهل صهير واطيط ودائس ومنقى ومنق
مفهومة طيب. يعني ايه؟ ابو زرع لما راح اتجوز ام زرع هي حالتها عاملة ازاي اهل غنيمة بشق يعني بيتنا عندنا غنيمة تصغير غنمة مش غنمة كمان انتم عارفين يا جماعة العرب كانت لا تمدح
الاغنام يعني العربي عنده الغنم ده مش من المال اللي يمدح وعشان كده كان عندهم مسل يقولوه يعني اما ييجي يدعي على واحد يقول له ايه يقول له ان كنت كاذبا فحلبت قاعدا
فهمتوا يقول له لو كداب الهي تحلب وانت قاعد. لان اللي هيحلب هو قاعد مين ؟ اللي بيحلب ايه ؟ غنمة. يعني ان كنت كاذبا الهي يبقى بالك غنم ماشي؟ فالغنم ما كانوش يمدحوه اوي العرب يعني
يعني غيره انفس منه واثمن وكده يعني طيب هي بيتها كان عامل ازاي بقى قبل ما تجوز ابا زرع وجدني في اهل غنيمة. يعني بيتنا كان فيه مش غنم بقى كمان! طب مش غنمة! غنيمة يعني غنمة صغيرة
طب البيت شكله ايه بقى؟ كم اوضة بشق شط في الجبل يعني قاعدين في غار مغارة في جبل وعندنا غنيمة او بشق يعني نحيا بشق الانفس حياتهم كرب خلاص وجعلني خدمي وانا حالتي كده في اهل صهيل
بقى عندي خيل واطيط ابل. ودائس زرع ومنق اما اللي هو المنخل او ومنق. اللي هو الدجاج. والدجاج برضو ما هواش من المال اللي يمدح عند العرب فقالوا لأ ده كان بيهش الدجاج عن الزرع يعني. ماشي؟ المهم يعني
نقلها نقلة ما تحلمش بها مش كده تعالوا بقى كده نتأمل الالفاز دي دلوقتي يا جماعة واحد الاول. ابو زرع ده يعني آآ كان الاول مسلا مش لاقي اللضا وبعدين آآ بقى غني فجأة فهو اصلا حياته كانت كرب وعاش الحياة دي ؟ لأ
ده يا باشا ابن باشا فين الدليل ام ابي زرع فما ام ابي زرع عكومها رداح وبيتها فساح العكوم زي الحاجات اللي بتشيل فيها الخزين وكده. رداح يعني واسعة جدا. يعني عندها خزين كتير. وبيتها فساح
فهو من سلالة اكابر ابو زرعة طيب وراح اتجوز واحدة بالحالة دي اهل غنيمة بشق او بشق الفرق الاجتماعي ده يصحبه فروق كتير جدا يعني يعني انتم انتم متخيلين يا جماعة المزارع لما يجوز المزارع
لا بتتكلم نفس لغته ونفس حواراته ونفس دماغه قطعا لا يعني من غير ما قطعا لا يعني ما دي ما فيهاش كلام. ده احنا مش بنتكلم في الاتنين منطبقة متوسطة لكن ايه
آآ مسلا هو عايش مسلا في حتة ما حدش يزعل بقى. وهي في حتة اقل شوية لكن الاتنين طبقات متوسطة. لأ احنا مش بنتكلم في كده مش بنتكلم في ده
احنا بنتكلم في واحد من اثرياء وراح خد واحدة من عشة من حتة انتم فاهمين الفرق عامل ازاي هل ابو زرع ما شفش من ام زرع حاجات يبغضها او ينكرها عليها او تزعله او ما هياش ثقافته ولا عشت ولا بيئته
مطعم شاف قطعا اتعمل ازاي انا انا انا مستغرب جدا على فكرة يعني الموقف ده يعني ما يعملوش اي حد ده رجل نفسيته حديدية لدرجة ان هي بتقول ايه بقى
اه بتقول وبجحني كمان يعني يعني هو كأنه برضه يا جماعة هو كأن ابا زرع فاهم اوي نفسية البنت اللي انا واخدها دي واكيد هي شايفة انا فين وهي فين محتاجة ايه يعني محتاجة تسمع كلام كتير
شد الحتة دي يعني لو انا كنت واخد واحدة قريبة مني ممكن ما اقعدش اقول لها الكلام ده كله هي اصلا شبعانة. يعني اقصد شبعانة نفسيا مش آآ مش محتاجة اوي تسمع انما اكيد هي مهزوزة وهي عايشة مع ابي زرع مهزوزة جدا يعني من اللي شافته واللي دخلته فجأة وايه
واحدة كانت عندها غنيمة يعني ايه يحلبوا ويعني ويكملوا ايه عشاهم نوم مش مكفيه بشق فارشين الارض ونايمين كده في غار في الجبل فجأة تتنقل النقلة دي فنفسيتها طبعا لأ يعني مهزوزة جدا
من كتر ما بيكرر على اذنيها كلام يعظمها به ويفخمها به. هي بتقول ده بجحني فبجحت الي نفسي صدقت ان انا هانم. صدقت ان انا ما فيش زي انا ست الكل
طيب الكلمة بقى اللي تعنينا هنا في الحوار وهي عجيبة برضو فعنده اقول فلا اقبح الله اكبر شايفين الجمال؟ فعنده اقول فلا اقبح بتكلم براحتي في مأمن بقول اللي انا عاوزاه رأيي ما بيتسفهش
ما ما يبصليش بصة من فوق لتحت كده وكأن انت يمين انت عشان تتكلمي ولا انت بتقولي ايه ولا وانا بقول لكم يا جماعة يعني قطعا بهذا الفارق هو سمع منها كلام ما يساويش عنده تلاتة نكلة
قطعا لكن ازاي يتعامل مع المرأة لان في الاخر انت لو المرأة نفسيتها اتحسنت خلاص البيت كله هيعيش في هدوء وسكينة المرأة نفسيتها اتدمرت البيت كله اتدمر كل البيت فانت بتستثمر
في زوجك لك يعني مش لها بس مش هي بس اللي لأ هي لو نفسيتها حسنت انت كمان هتعيش حياة طيبة. لان ده في الاخر هيعود عليك خلاص انا طبعا هنا يا جماعة عمال اكرر. انا بتكلم في الغالب. يعني ما بتكلمش في الحالات اللي بيبقى محتاجة واحد طبيب نفسي اصلا تروح له ولا خالص. انا بتكلم في في بيت مستقر
آآ امرأة متزنة ورجل متزن. فده من احتياجات المرأة انها تتكلم انها تتكلم فقالت فعنده اقول فلا اقبح الى اخر الايه؟ ما قالته هنجي له بقى بعدين ان شاء الله. فشايفين الحوار
واخد مساحة قد ايه في كلام النساء خلي بالكم ده في نساء في النص اتكلمت في حاجات منها الحوار لكن مش بالفاظ مباشرة مع لم نعرج عليها الان لان احنا عاوزين نتكلم في الحوار كحوار بقى يعني
الحوار عند المرأة عظيم جدا. فيبقى دي حاجة من الحاجات اللي لازم ننتبه لها وقلنا المرة اللي فاتت معلش هي بس فايدة مهمة قلتها اعيدها في دقيقة بسرعة اللي هو لما تيجي تحاور المرأة او الرجل
آآ انتبه ان انتم طرفين الحوار طرفين. يعني ايه؟ يعني زي ما انت لك احتياجات في الحوار اللي قدامك له احتياجات في الحوار يعني ايه؟ يعني مش طول القعدة انا بتكلم عن نفسي
وعن احتياجاتي الصوت عند النساء الصوت عند النساء. احنا في ساعة اجابة. ولو دعينا عليكم وهنا ناس كتير يعني هي مستنية الدعاء يعني. فالصوت علشان ربنا يكرمنا كده اه كنا بنقول ايه بقى؟ ان احنا في ساعة اجابة مش كده. فالحوار طرفين. فبلاش تبقى انت قاعد عاوز الحوار كله بيدور في فلكك
ادينا مسال المرة اللي فاتت خلينا ناخد مسالين المسال بتاع المرة اللي فاتت ومسال تاني علشان نفهم ايه بيدور في فلكك مثال يعني شبيه يعني المثالين حصلوا للنبي عليه الصلاة والسلام مع اتنين من ازواجه. الاول النبي عليه الصلاة والسلام اكتر زوجة كان بيحبها مين
غلط خديجة اكتر واحدة النبي كان بيحبها خديجة صلى الله على النبي محمد ورضي الله عن خديجة لكن اكتر واحدة بيبيعها عائشة بعد موت خديجة بقى خلاص هو النبي اتجوز عائشة بعد موت خديجة. عشان كده اكتر واحدة كانت عائشة بتغير منها مين؟ خديجة. خديجة. مع انها ما لحقتهاش
يعني حضرتك كانت ماتت خلاص لكن عيشة كانت بتغير من حديقة جدا ليه بقى عشان العقل انتم عارفين يا جماعة المرأة بطبيعتها عندها عاطفة جياشة انما العقل مش عند كل امرأة
خديجة كانت امرأة عاقلة ولذلك هي كملت من النساء. رضي الله عن خديجة بعقلها فهديكم مسالين منهم مسال قلنا المرة اللي فاتت عشان نفهم يعني ايه اللي هو بيسموه بقى ايه السيلف سنترد عارفين اللي هو اللي هو واحد شخصية بيبقى
انا هو انا اللي كل حاجة. فواحدة من علامات الشخصية دي ان هو طول الوقت بيتكلم عن نفسه عن انجازاته يتكلم عن مشاكله يتكلم عن احاسيسه عن احلامه عن طموحاته
فتلاقي انت لو قعدت معه ميت سنة هو الحوار بيدور عليه هو ده شيء مرهق. مش لازم كل واحد بيتكلم عن نفسه يبقى سيلف سنتر. لأ مش لازم لكن دي واحدة من علامات يعني لو لو يعني الناس اللي كده
قلنا المثال بتاع المرة اللي فاتت زي النبي عليه الصلاة والسلام لما كان بيتكلم عن نفسه فراحت عائشة ساحبة الكلام على نفسها فالنبي عليه الصلاة والسلام راح معها لنفسها بلاش انا بتكلم عن نفسي فاكرين قال ايه
ورأساه تعبان النبي عليه الصلاة والسلام بيقول ورأسي عنده صداع قالت بل انا ورأسك. فهو بيقول ورأسها. يعني عاوز ايه؟ اللي يسنده واللي طب معلش طب قالت بل انا وا رأساه. فكان ممكن الحوار يمشي
زي لو راجل ومراته دلوقتي هو انت البعيدة ما بتحسش؟ يعني انا بقول لك دماغي وصداع بدل ما تجيبي لي اتنين بنادول كان ممكن يمشي كده. لأ النبي عليه الصلاة والسلام ازاي بزكاء وبحكمة؟ وتلاقوا عارفين يا جماعة
بيسموها ايه كده؟ يعني هو الفلو ماشي يعني ما ما فيش حاجة وقفت يعني ما تحسش ان فيه ايه حاجة لأ قالت بل انا ورأسها فقال وما يضرك ان انت مت قبلي وايه خد الكلام عليها وخلاص ابتدينا نتكلم عن عائشة والنبي عليه الصلاة والسلام خرج من ايه من حيز نفسه صلى الله
شبه الموقف ده حصل مع خديجة شبه الموقف ده لما النبي رجع عليه الصلاة والسلام وقال زملوني زملوني فخديجة على طول الكلام كله على مين بقى هنا؟ على النبي على طول. وتقعد بقى تواسيه كلام جميل كده
كلا والله لا يخزيك الله ابدا انك تحسه كده ولما احتاجها لقاها. فاهمين ده وبعدين ورق ابن نوفل يجي هو جي لي ورقة ابن نوفل. بعتت له يعني الموضوع يا جماعة ايه
لأ جوزي دلوقتي في حالة طب هو هيبقى محتاج ايه دلوقتي اعمل له اللي هو محتاجه. فخديجة كانت يعني علامة في هذه المنطقة عقل كبير خديجة رضي الله عنها ده في النساء قليل
انا ليه برضو بقول ده يا جماعة؟ علشان برضو الراجل ما يطلعش هنا بتحلم انك تلاقي خديجة. ده النبي عليه الصلاة والسلام بيقول كمل في الرجال كثير ولم يكن في في النساء الا
اربعة اربعة في عمر الارض فما تطلعش من هنا عاوز تتجوز واحدة زي خديجة بس نبقى فاهمين يعني لو لقيت شيئا من ذلك في امرأتك فاحمد الله وخطاب بقى للمرأة ان هي اذا عرفت ذلك اجتهدت
ان تنال شيئا من ذلك. يعني مش هنقول يبقى عندها بقى عقل لأ بس على الاقل يبقى عندها شيء من ده يعني مش كل مرة لأ يعني ماشي مرة اتنين وتيجي مرة في النص كده غلطة ايه تصلح الدنيا وتشوف الراجل محتاج ايه دلوقتي وعامله له وكزا وكزا. خطأ
زي ما قلنا ابو زرع شاف ده ولكن تعامل معه ازاي زي ما قلنا لكم ان هو ما ما كانش بيخليها تلاحز اصلا انها ان فيه فرق كبير كده. بالمناسبة بقى قبل ما نخرج من الحتة دي
انسب الامور يا شباب ويا بنات بلاش تاخدوا ناس فارقة عنكم في المستوى طبعا هو بداية يعني. الانسب ان الرجل يكون هو اللي ايه يعني الفرق في صالح الرجل. ده الانسب. احنا بنقول انسب. يعني ايه الانسب؟ يعني عكسه مش حرامي
المجنون حرام خلاص وان كان في الكفاءة يعني عند الحنابلة مسلا الكفاءة حاجتين وزودوا كمان تلات حاجات منها مثلا آآ الصناعة ومنها اليسر ان يكون الرجل مو سريعا بس مش وقت فقهي دلوقتي احنا لان فيها خلاف ده كله فيها خلاف يعني فمش بنحمل حد على قول موجود في الفقه
لكن الرجل لو كان هو الاقل من المرأة في الغالب بتحصل مشاكل. في الغالب انا بقول لكم كده عشان اللي لسه هيختار اللي اختار ما يستهبلش هو اصلا قرفان مسلا يقول لك حاجة. لأ يبقى اللي لسة يختار نقول له اختار واحدة تكون اقل منك في المستوى الاجتماعي اقل بحاجة
بسيطة مش كتير ده اللي احنا عاوزين نقوله بقى دلوقتي انه يبقى اقل بشيء بسيط مش كتير. ليه مش كتير علشان لو هي اقل كتير يعني انت في مستوى معين وهي في مستوى تاني خالص هتشوف حاجات ممكن ما
بلاش وبعدين انت مش رايح تجوز واحدة وهتروح تعيش بها في كوكب تاني هتتجوز واحدة وهيبقى اخواتها خلال ولادك وهتاخدها وتروح تزور ابوك وامك. وآآ يعني هيحصل تفاصيل كتير وتداخل كتير
فالافضل ان يكون ان تكونوا شبه بعض هذا هو الافضل. هل معنى كده ان كل واحد خد واحدة اغنى منه حياته لأ خديجة كانت رضي الله عنها هي الاغنى ولا اللي النبي اغنى
كانت تاجرة وهو اصلا كان بيتاجر في مالها صلى الله عليه وسلم. والحقيقة كانت زي الفل. مش كده احد الدعاة من المعسكرين بيحكي حكاية عجيبة جدا رجل مليونير وقتها بقى كانت حاجة احنا دلوقتي يعني غلبان يعني. لأ يعني وقتها يعني هو كان بيحكي الحكاية دي مسلا من ايه عشرين سنة خمسة وعشرين سنة يقولوا يعني راجل مليونير
وعنده بقى تجارات ومحلات وكده وعنده عامل بسيط جدا. لكن عجبه دينه واخلاقه فضل متابعه كده راجل يعني ايه ما فيهوش غلطة. هذا الشاب روحوا اقعدوا اتجوزوا بنتم الراجل بقى ما حلتوش اللضا عامل عنده في المحل وجوزه بنته اللي هي بنت الايه ؟ بنت الاكابر بنت التاجر الكبير
وبعدين مرت السنين وآآ جا لها جا له ابوها بقى اللي هو التاجر ده جه لجوز بنته ده قال له يا ابني بقى بطل ايه؟ بطل طول ما يعني على طول جايب لحمة في البيت وبتاع
وفراخ وديوك وبتاع يعني ايه خف شوية فالراجل فراخ ايه ولحمة؟ الراجل ما بيجبش حاجة ما عهوش فلوس اصلا فقال له هو ايه اللي حصل بس؟ قال له بنتي كل ما تيجي لنا زيارة
اقعدي يا بنتي كلي تقول لهم لأ ده انا جوزي مشبعني والله ما طايقة اللحمة ولا الفراخ ولا المش عارف. كل ما تيجي لهم هو جوزها لا بيجيب لحمة ولا فراخ ولا حيلته حاجة يجيبها اصلا
قطعا البنت يعني قل مسلا جدعة لمدة شهر اتنين تلاتة وبعدين هتنخ بقى يعني لأ فضلت كده يعني تشتهي هذا الاكل وما بتمدش ايدها عليه وتقول لهم جوزي مشبعني مش مخليني نفسي في حاجة
ففي كده في النمازج دي موجودة يعني من النساء؟ اه في النمازج دي موجودة. لكن ده الغالب حقيقة لأ مش الغالب طب ده عيب؟ لأ مش عيب. عشان برضو يعني واحدة امرأة هي خلاص اعتادت على شيء خلي بالك يا جماعة انتم عارفين المشكلة فين يا جماعة
ان نزولها عن الشيء هي مش بتشوف ان هي آآ ان هي مسلا كانت في رفاهية زيادة ونازلة. هي مش هتشوفها كده هي بتشوفها ان هي انت بتنزلها عما اعتادته
فاهمين الفرق يا جماعة يعني هي هي خلاص واحدة متعودة كل ما بتنزل مسلا هتروح مشوارها تطلب عربية اي تطبيق من التطبيقات انت راجل ما شاء الله الاتوبيس النقل العام
ونصك برة ونصك جوة وماسك في الحديدة يعني هي مش كده هي ما عاشتش العيشة دي ماشي هتاخدها طب وبعدين وبعدين فالافضل يبقى انت اللي اعلى يبقى انت اللي اعلى في المستوى الاجتماعي في المستوى المادي في المستوى حتى التعليمي الثقافي
وما يبقاش بكتير علشان ده بيعمل اشكال وده بيعمل اشكال خلاص؟ فانتبهوا للحتة دي. طيب. حضرتك بقى ما سمعتش لمراتك هيحصل ايه هيحصل قعدة انس زي اللي احنا شايفينها في الحديس كده
يعني حضرتك ما حاورتش هي هتسكت هي مش هتسكت يعني يعني اوعى تفتكر ان انت ايه ما قعدتش وسمعت فهي تسكت لأ. هي هتتكلم ماشي؟ تتكلم بقى فين ومع مين دي القنبلة الموقوتة اللي هتعرفها بعدين
انما هي مش هتسكت ماشي اه فانت ممكن تنام وتصحى تنام تكلمها على الفيسبوك. يعني يا ريت مسلا في مجلس خاص بقى. لأ يحصل بقى قعر مجلس زي اللي حصل جلس احدى عشرة امرأة فتعاهدن وتعاقدن الا يكتبن من اخبار ازواجهن شيئا
فتلاقي المرأة تروح تايه تقعد مع بعض النساء صاحباتها بقى زميلاتها المصيبة الكبيرة اللي موجودة الان الجروبس اللي هي موجودة على الفيسبوك ماشي اللي بتشجع النساء على الطلاق وكده وكتير من النساء بيوتها اتخربت بسبب المجموعات دي
خلاص يعني انا شفت حاجات والله العظيم يعني حاجات ترعب. ترعب. المرأة داخلة بتسأل سؤال عادي يعني ممكن تسألني كله بيقول لها اتطلقي سؤال عادي جدا يعني المهم هتتكلم مع مين وفين
ما تعرفش وزي ما قلت لكم من شوية الكلمة بتأسر جدا في المرأة غير الراجل. يعني ممكن الراجل ازا كان الراجل يا جماعة ممكن آآ اصحابه يقعدوا معه يسخنوه يرجع ايه يجيب البيت عليه واطيه ويضرب الست وده راجل راجل يعني المفروض يعقل الكلام
ويوزنه ويشوف ده صح ولا غلط ومع ذلك بيحصل كده. صح ولا لا يا شباب ما بالكم بقى بالمرأة ما بالكم بالمرأة اللي كلمة توديها وكلمة تجيبها فده اللي حصل
هنقعد الستات تقعد مع بعض وده اللي بيحصل يا جماعة وده بيحصل يا بنات ويا نساء فانتبهوا. في النساء مش كلهم طيبين يعني مش كلهم ايه نفسهم صافية وكده لأ ده ممكن واحدة تقعد تحكي ان جوزها ده يعني مهننة وهي مش طايقاه اصلا ولا بيعمل معها حاجة. لمجرد انها تخرب على مين
على الباقي يعني ده هدفها مش هدفها مكسوفة مسلا لأ ده هو ده هدف لها ده موجود؟ اه موجود في النساء. موجود وبكثرة ولذلك مما نص عليه الفقهاء في كتب الفقه
وتناقلوه يعني مش مسلا في كتاب ولا اتنين تناقلوه في كتب الفقه ان للرجل ان يمنع زوجته مخالطة النساء قالوا لانهن يفسدنها عليه هذا نص الفقهاء يعني من تمام تربية الرجل لامرأته ومن تمام القوام عليها
انه آآ يحسن اخلاقه مما نص عليه الفقهاء ده له ان يمنع امرأته مخالطة النساء ما تخالطش النساء كتير لانهن يفسدنها عليه معنى كده اني احبسها في البيت يعني انا ما بقولش ده عشان بس لوازم الكلام انا لا لا اعنيه ولا يلزمني
لكن ده اداة في ايد الرجل. لو لقى ان المرأة لما بتوع زوجتك صاحبتها الفلانية كل ما تروح لها ترجع قالبة ومخنوقة مني وممكن برضو يا جماعة دي في حاجة مهمة جدا
ان ما فيش حد كامل في الدنيا. ما فيش حد كامل في الدنيا دي فالرجل فيه مزايا وعيوب. المرأة ممكن بطيبتها مش شايفة عيوب الرجل خلاص ربنا مقدر ده والحياة ماشية هادية وفيه سكينة وكزا وكزا. تقوم رايحة قاعدة مع صاحبتها
تقول لها هو زي الفل وكل حاجة بس يعني هو ايه في الحتة دي بس آآ انت ما خدتيش بالك لما ابص لك بقى. طب هي ما خدتش بالها انت بتخليها تاخد بالها ليه؟ يعني هي ما خدتش بالها طيب
فترجع المرأة بنفسها غير النفسية التي ذهبت بها لهذه طب انت لاحزت ان كل مرة تروح لها ارجع حرنانه عليك ومتضايقة وشايلة مش عارف ايه هل لك انك تمنحها؟ اه لك انك تمنعها
ما فيش نروح لفلانة دي تاني ليه؟ لانها تفسدها عليك احنا مش بنتكلم بقى عن ايه عشان برضو الكلام واحد ظالم وجبروت ومطلع عينها وكمان بقى ما انتيش رايحة طب ما هي مش ده المقصود المقصود ان ده اداة من الادوات اللي ممكن الرجل يستخدمها
طب اشمعنى ؟ عشان المرأة شديد التأثر بالكلام خلاص فيحصل بقى مثل هذه المجالس او ادخل في جروب بالجروبس بتاعة الفيسبوك وتدمر وانا انصح النساء اللي في بصوا يا جماعة الفيسبوك ده بالذات الفيسبوك يعني
هو زي ما يسموه واقع افتراضي. ماشي؟ يعني ايه؟ انت واقع انت اللي صنعته بنفسك. انت صانعه لنفسك بنفسك الكلام ده هنا قبل كده مش كده قلت لكم ان في الواقع الافتراضي انت بتعمل ايه فقاعة كده بتقفل على نفسك فيها
اللي مش عاجبك بتطرده بره الفقاعة بدوسة بلوك مش كده واللي عاجبك من برة الفقاعة بتدخله جوة الفقاعة بدوسة فولو وصنعت لنفسك فقاعة قاعد فيها فالطبيعي جدا انك مش هتلاقي حاجة تنغص عليك جوة الفقاعة. مش كده ؟ يعني بعد سنة واتنين خلاص هيأت الفقاعة بتاعتك بتاعة الفيسبوك دي. الطبيعي ان كل اللي عمال تزكرول بالساعات
كل اللي بتشوفه حاجة لا تنغص عليك. ليه؟ لان المجتمع وردي لأ انت اللي جوة الايه الفقاعة اللي انت صنعتها لنفسك بدليل ان واحد لو المنشورات بتاعته بتضايقك منشور في التاني في التالت قلت له عامل ايه ؟ انفولو
خلصنا طلعته برة الفقاعة بتاعتك ده مش الدنيا اللي احنا عايشين فيها ده مش الدنيا طيب انا ايه ليه بقول بعيد الكلام ده دلوقتي؟ لان كتير من النساء تقوم رايحة عاملة ايه؟ متابعة للصفحات بتاعة النساء اللي بتتكلم
بلسان نسوي شئت ام ابيت فيصيبك شيء من ذلك وتلاقي النساء دول يتكلموا على ان الست هي محور الكون وان الكواكب بتدور حوالين المرأة وان طبعا ابالغ في الكلام لكن ايوة هي بتخرج بالنفسية دي. هي بتخرج بالنفسية دي
ماشي؟ والعكس انا يعني ما هو في ناس ذكورية في الرجال العكس بقى نفس الكلام بس اعكسه والدين وسط ديننا وسط لأ كل واحد له حقوق وعليه واجبات. الموضوع بسيط ودوغري
لك حقوق وعليك واجبات. وانت لك حقوق وعليك واجبات. هتقعدي بقى ترمي ودنك للنساء اللي مخليينك محور الكون وان الناس كلها تدور في فلكك. وان انت اهم حاجة في الدنيا. وان ما من غيرك الدنيا تقع. وان
هيؤثر على نفسيتك وهتدخلي على بيتك بالنفسية دي البيت هيتدمر ومش بعيد تلاقي جوزك بقى بيسمع للناحية التانية كمان. ويبقى البيت ايه خلاص. حلبة صراع الموضوع مش كده يا جماعة الموضوع مش كده
انا قلنا لكم قبل كده الرجل والمرأة احنا الاتنين في سباق نحو الله سبحانه وتعالى نحو الله قلنا لكم ان آآ مشكلة النسويات هم عملوا ايه ؟ خلوا السباق نحو الرجل. مع ان هم بينكروا ده
هم بينكروا ده لكن دايما عقلهم الباطن اللي بيحرك هو الراجل فتلاقي كل كلامها هي هي بتقول لك ايه احنا محور الكنوع وهو المحور عندها الرجل عاوز اسبقه. طب انت هو ايه اللي جابه في سكتك اصلا يعني يعني هو مش في سكتك. فانت عاوزة ليه تسبقيه؟ هو مش في سكتك
هو له مضمار وانت لك مضمار فشاغلة نفسك به ليه؟ وقلنا لكم المرة اللي فاتت. مش احنا هنيجي يوم القيامة ونلاقي نساء الدرجات العالية من الجنان في الفردوس الاعلى ولا الفردوس الاعلى محجوز للرجالة
في نساء في الفردوس الاعلى وفي رجالة في درجات اقل في الجنة. مش كده؟ اهو يعني في نساء هتسبق رجالة عادي جدا بس في سكتها ما تشغليش دماغك بالرجل في الحتة دي خالص
فاحنا رجل اتجوز امرأة ليه؟ علشان دي محطة في سباقنا لربنا سبحانه وتعالى هو يا جماعة لو احنا مش لو مش بنتجوز بالنية دي فاحنا اصلا بقى عاوزين نرجع نشوف احنا بنتجوز ليه
يعني احنا ربنا جابك الدنيا دي عشان تقعد فيها ستين سبعين سنة ولما قلنا فيه فيديو اسمه احسبها صح مش كده لما حسبناها لانها هتطلع ان انت عايش خمستاشر سنة مسلا ولا حاجة زي كده
صح ولا ايه يعني تقريبا انت اللي عايشه مش الستين سنة انت اللي عايشه فعلا اللي تعرف تكتسب فيه حسنات او سيئات هم عشر سنين خمستاشر سنة فاهمينها دي ولا
احنا قلنا ستين سنة عندك لو قلنا ان انت بتنام تلت ساعات في اليوم المتوسط يعني في ناس نايمة اقل او اكتر قل تمن ساعات. التمن ساعات دي قد ايه من اليوم
تلت مش كده تلت الاربعة وعشرين ولا ايه فاهمينها دي قلنا اربعة وعشرين مش كده؟ طيب يعني تلت عمرك رايح ايه عشرين سنة من ستين سنة نوم عشرين سنة نوم
طيب في مدرستك وبعدين في جامعتك وبعدين في وظيفتك قول تمن ساعات في اليوم وانا بقول لك انه اكثر من كده يعني انا بقول لك اكثر من كده لا يا عم خليهم كمان تمن ساعات
ماشي في اليوم ادي تلت اليوم التاني. يعني عشرين سنة تانيين انت ما بين دراسة وعمل خد بقى لك عشرين سنة شوفوا العشرين سنة دول بقى منهم قد ايه اكل وشرب. منهم قد ايه آآ هتقعد مش عارف مع مين هتعمل ايه. المهم يعني صفصفت على ايه هي قول يا عم حضرتك العشرين سنة دول. انت عايش
مش عشرين سنة. ده غير ان في اصلا ست سبع سنين في الاول انت مش دريان بحاجة. يعني انت من اول ما تتولد لغاية ما عندك سبع سنين تمن سنين انت مش دريان بحاجة اصلا
فانت عايش قد ايه فتخيل بقى انت في الشوية دول اللي عايشهم ولا انت الشوية اللي عايشاهم شاغل نفسك بحاجات انت مش مخلوق عشانها اصلا لا انت مخلوقة عشان تسبتي انك محور الكون ولا انت مخلوق عشان تكسر عين مراتك. احنا مش عايشين يعني انتم انتم يعني حاد بنا الشيطان
بصوا يا جماعة اللفظ النبوي ان الشيطان ايس ان يعبد في جزيرة العرب ولكن في الايه في التحريش بينهم الشيطان ايس ان يعبد في جزيرة العرب طب يسيب المسلمين لأ في التحريش بينهم
يحرش بينك وبين صاحبك وبينك وبين زميلك وبينك وبين مراتك طب ما بقي من قلبك لربك اللي انت اصلا عايش عشانه سبحانه وتعالى فانت ومراتك في سباق. الى الله سبحانه وتعالى
الاجمل من ده بقى الاجمل من ده اصل في سباق ده يعني ايه نحن نتنافس الى الله ده جميل ده جميل انما الاجمل انك ان كل واحد فيكم ياخذ الاخر
وسيلة من وسائل الوصول الى الله بيجي لنا شكاوي كتير الحقيقة من النساء اني آآ جوزها متدين وكل حاجة. طيب انا عاوز اروح المعهد الفلاني آآ اتعلم علم شرعي. ما فيش مرواح
طب ادخل المقرأة الفلانية اونلاين ما فيش دخول طب مش عارف اعمل ايه! ما فيش مش عارف ايه! طيب ايه ده طب انت بتعمل كده ليه سبحان الله! استثمر في مراتك. يعني ايه استثمر في مراتك؟ مراتك دي لما تبقى خاتمة لكتاب الله عز وجل. وفي سبيل ده اكيد اكيد
ممكن يحصل شوية تقصير في حق الزوج مثلا باي شكل من الاشكال فتحتسب هذا التقصير ان لأ ما هو انا ده عشان انا مفرغها عشان تحفظ القرآن مثلا وهي ما تستحملش ما تعملش اي حاجة تقول لك انا بحفظ قرآن انا لأ مش كده. لكن لو فعلا ده حصل يعني. ماشي؟ طب مراتك بقت معلمة تعلم الناس
قرآن ولا تعلم ناس علم شرعي ولا كذا ولا كذا فطبعا هيقتطع من وقتها هذا الوقت احتسب احتسب هذا الوقت. طب هتنزل فهتاخد فلوس عشان تركب وتروح المكان اللي بتعلم فيه. احتسب هذا المال
وخدها ان ان هي دي مشروعي في الدنيا اللي هاصل به لربنا اللي هاصل به الجنة والعكس زوجك مثلا لقيتيه بيحفظ القرآن لقيتيه بيتعلم علم لقيتيه بيدعو الى الله لقيتيه. فممكن يحصل تقصير شوية في حقك. تحتسبي هذا
وتقولي هو ده اللي هوصل به للجنة وهكذا يبقى النساء ياخدوا بالهم من الموضوع ده بقى موضوع الايه ان الكلمة تؤثر. فانت لو مش واخدة بالك ممكن كلمة ايه توديك وتجيبك. فنحاول نقلل من من القعدة مع الناس اللي بتؤثر علينا
سلبا حتى لو كانت امك حتى لو كانت الست دي امك يعني امك كل ما تقعدي معها تقعد تنغص عليك وما بيعملش وما بيسويش لأ ما فيش الكلام ده ماشي
تمام تبقى فضايح دي. هو بيقول عاوزين يعني نقترح نعمل ده يعني عشرة من الستات فوق يقعدوا يقولوا يشتكوا بقى طبعا هو في هنا بردو حاجة هو غالب مثل هذه المجالات بتكون مجالس نساء يعني يعني في الغالب يا جماعة تلاقي
راجل في الغالب ما يعرفش يقعد مع صاحبه ويحكي عن اهل بيته في الغالب كده يعني صعبة على الرجال انه يقعد يجيب سيرة اهل بيته ماشي؟ آآ لأ الستات عادي هتلاقي الموضوع عادي جدا ويدخلوا في تفاصيل يعني انا والله لما بيوصلني ان في كلب زي بيتقال انا بتعجب يعني انتم ازاي يعني ازاي تدخلوا في التفاصيل دي
حاجة عجيبة فانا وعندهم اريحية في داهية يعني ما شايفين ان هم بيعملوا حاجة غلط هيجي معنا بقى الكلام ده وعندنا فيها احاديث. حتة الكلام بالذات في اماكن في حتت معينة. فيها احاديث يعني النبي صلى الله عليه وسلم نهى عنها
فبلاش احسن هي مش من مصلحة الرجالة. انت لو قعدت عشرة دلوقتي العشرة رايح يسكتوا ولا واحد هيفتح بقه انا بقول لك انما الستات يعني اللهم سهل. احنا يعني ايه هو بيجي مشاكل كتير طبعا فانا بحاول اطلعها في وقت الدرس. يعني المشاكل اللي بتيجي لنا برده في اسئلة او كده
آآ بنحاول نقولها ونعالجها يعني. فممكن ده ايه يسد شوية من الموضوع ده طيب حد عاوز يقول لنا حاجة نستفيد بها من اللي سمعه المرة الجاية هنبتدي ان شاء الله باول واحدة ان شاء الله
ها اي حد عنده اي فائدة هيشتغل عليها اتفضل واحد ياخد تاني وسيلة للوصول الى الله سبحانه وتعالى حتى لو هيضحي ببعض حقوقه او جميل علي بيقول لنا ان فكرة ان ان انا دلوقتي وانا بتجوز هشوف الجواز
بشكل تاني ان انا ده مضمار جديد آآ في السباق الى الله سبحانه وتعالى وان ممكن آآ اشوف زوجتي ان هي وسيلة للوصول الى الله سبحانه وتعالى تمام اتفضل. والنساء برضه كده. اتفضل
الصبر احنا قلنا الصبر فين ولا ده من عندك انت برة جميل الصبر ماشي ايه تاني اخر حاجة اه الكلام بيفرق بالزات عند النساء. انا يعني انا الحقيقة يعني الحتة دي انا لي فيها حواديت كتير بس مش يعني لكن خليني اقول لكم
يعني حاجة واحدة بس حصلت قبل كده رجل بيشتكي يعني بيقول دخل البيت فرأى علامة شفاه على التليفزيون فراح هيضرب ابنه ولا بنته حاجة زي كده فالبنت صوتت قالت له والله ده مش ده ماما اول ما شافت المغني الفلاني في التليفون راحت قايمة بايشة التليفزيون. فالكلمة
مؤثرة جدا في المرأة جدا. وازن كان فيه كلام لواحدة آآ يعني من السلف يعني لما سمعت الغناء قالت لو كانت المرأة تحبل من غير رجل لحبلت من هذا الكلام
يعني لو لو قدر الله عز وجل ان امرأة من كتر ما ايه ما هذا الكلام يؤثر في المرأة ماشي؟ فلأ النساء ينتبهن لمثل هذا الكلام. خلاص اقول قولي هذا واستغفر الله العظيم لي ولكم. سبحانك اللهم وبحمدك. نشهد ان لا اله الا انت. نستغفرك ونتوب اليك. والسلام عليكم ورحمة الله وبركاته